	
	
4. melléklet a kiegészítéshez
az előterjesztés 4. mellékletének kiegészítése

	 
	



Budapest Főváros Önkormányzata fejlesztési feladatainak indoklása (kiegészítés)

Kisajátítás és korlátozási kártalanítás, valamint a kisajátítást megelőző kártalanítás adás-vétellel (8222)
	Tervezett előirányzat:
Összköltség:
Megvalósítás:
Besorolás:
	766.124
1.774.134
2013.
kötelező

	ezer Ft
ezer Ft
év



Az előirányzat a 1997. évi LXXVIII. törvény 30. § alapján indított kártalanítási kérelmek finanszírozására szolgál a Közigazgatási Hivatal határozatai illetve a Fővárosi Bíróság ítéletei, adás - vételi szerződés és egyéb bizonylatok (számlák) alapján.
Oktatási intézmények integrált gazdálkodási rendszerének kialakítása (6630)

	Tervezett előirányzat:
Összköltség:
Megvalósítás:
Besorolás:
	6.858
20.575
2011-2012
kötelező

	ezer Ft
ezer Ft
év



Az oktatási intézmények szervezeti racionalizálását követően szükségessé vált az elavult, a hatékonysági és biztonsági követelményeknek meg nem felelő pénzügyi-számviteli program cseréje. A beruházás célja az oktatási intézmények integrált gazdálkodási rendszerének alapját képező szoftver kifejlesztése, majd annak bevezetése, oktatása. A fejlesztés befejeződött, az bevezetés folyamatban van, a szükséges további módosításokat a megkötött szerződés biztosítja a megkötött szerződés. 

2012. évi központi költségvetésből megvalósuló fejlesztések
	Tervezett előirányzat:
Összköltség:
Megvalósítás:
Besorolás:
	50.390
660.000
2013-2016
kötelező
	ezer Ft
ezer Ft
év




Az idei évben elkészül a Széll Kálmán tér átalakításának kiviteli tervezése a Budai fonódó villamoshálózattal párhuzamosan.

Városrehabilitációs keret (9900)
	Tervezett előirányzat:
Összköltség:
Megvalósítás:
Besorolás:
	7.365.009
19.666.186
1996-2013
önkéntes

	ezer Ft
ezer Ft
év



Az előirányzat forrása a kerületi önkormányzatok által az elidegenített önkormányzati tulajdonú lakások vételár ráfordításokkal csökkentett összegének – törvényi rendelkezés értelmében a Fővárosi Önkormányzathoz befizetett – 50%-os hányada. A beérkezett összeg felhasználása épület felújításra – a jelenleg érvényben levő 2/2005. (II.10.) Főv. Kgy. rendelet keretein belül – pályázat útján történik. 2007. 06. 27-től az 1993. évi LXXVIII. tv. lehetőséget ad olyan városrehabilitációt megvalósító programok felhasználására, amelyre korábban csak a Városrehabilitáció Fővárosi kiegészítése előirányzat nyújtott fedezetet. A kerületek részére a lakóépületek rehabilitációjára a pályázati úton elnyert támogatás pénzeszköz átadás formájában a Városrehabiliációs Keret számlájáról történik. 
Folyamatban van a 2/2005.(II.10.) Főv. Kgy. rendelet felülvizsgálata. 2013-ban az új rendelet alapján kerül sor a pályázat kiírására a kerületi önkormányzatok számára. Az 1993. évi LXXVIII. tv. (Lakástörvény) 63.§ (3) bekezdése szerint a fővárosi önkormányzat legkésőbb 2013. június 30-ig a befizetést teljesítő kerületi önkormányzatok között pályázat útján osztja szét.


Közraktárak környezetének rendezése
	Tervezett előirányzat:
Összköltség:
Megvalósítás:
Besorolás: 
	165.000
165.000
2013.
önkéntes
	ezer Ft
ezer Ft
év



A területen található nemzetközi hajókikötőbe érkező turisták első benyomásukat itt szerzik a városról. A park elhanyagolt képet mutat, a burkolatok tönkrementek, töredezettek és a park elhanyagolt. A régi funkciók nyomán fennmaradt épített elemek elhagyott maradványai összefirkálva, tönkretéve éktelenkednek a területen. A növényállomány leromlott és a néhol fellelhető cserjeszint elöregedett és a gyepszint a kutyasétáltatók használata miatt erősen szennyezett. A terület adottságait tekintve egyedülálló, kevés olyan park van Budapesten, amely ilyen kapcsolatot teremt a Dunával. A projekt célja leromlott állapotú terület megújítása és különleges jelentőségű idegenforgalmi és társadalmi helyszín létrehozása. 

XXI. Tapló utca telephely porta kialakítása

	Tervezett előirányzat:
Összköltség:
Megvalósítás:
Besorolás:
	500
6.500
2013-2014
önkéntes

	ezer Ft
ezer Ft
év



A szociális igazgatásról és a szociális ellátásokról szóló 1993. évi III. törvény alapján a fővárosi önkormányzat köteles gondoskodni idősek otthonának megszervezéséről és fenntartásáról, továbbá előírja a gondoskodást nyújtó szociális intézmény számára - a szolgáltatás végzése során - az ellátottak élethez, emberi méltósághoz, testi épséghez, a testi-lelki egészséghez való jogának maradéktalan és teljes körű tiszteletben tartását. Az ellátottak biztonsága, a testi épségük, továbbá az épület vagyonvédelme érdekében szükséges a telephely őrzését biztosítani a portásfülke kialakításával. A feladat megvalósításával jelentősen nő a demens ellátottak védelme, melyhez hozzájárul a kerítés felújítása és megerősítése is. A feladat befejezéséhez 2014-ben további 6.000 ezer forintra lesz szükség. 
X. Gergely utca telephely 2 db felvonó létesítése
	Tervezett előirányzat:
Összköltség:
Megvalósítás:
Besorolás:
	7.000
14.000
2013-2014
önkéntes

	ezer Ft
ezer Ft
év



A szociális igazgatásról és a szociális ellátásokról szóló 1993. évi III. törvény alapján a működési feltételeket meghatározó 1/2000. (I.7.) SzCsM rendelet előírja az akadálymentes közlekedés lehetővé tételét, melyet a 253/1997. (XII.20.) Korm. rendelet szerint személyfelvonó létesítésével kell megoldani. Jelenleg a telephely két épületében felvonó nincs, a feladat megvalósításával jelentősen nő az ellátás minősége, a törvényi előírások betartásra kerülnek. A feladat befejezéséhez 2014-ben további 7.000 ezer forintra lesz szükség.

Idősek Otthona Kútvölgyi út, konyhai gépek, berendezés beszerzése 
	Tervezett előirányzat:
Összköltség:
Megvalósítás:
Besorolás:
	3.500
3.500
2013.
önkéntes

	ezer Ft
ezer Ft
év



Intézményi beruházás. A közétkeztetési tevékenységre is vonatkozó 62/2011. (VI.30.) VM rendelet szerint a meleg ételt biztonságos hőkezeléssel kell előállítani, az elkészült ételt felszolgálni csak a jellegének megfelelő hőfokon szabad. A központi konyhaüzem 30 éves berendezései elavultak, egyes eszközök cseréje elengedhetetlenül szükséges a működéshez. A 2 db korszerű sütő-gőzpároló elektromos készülék és a melegentartó pult beszerzésével a rendelet előírásai betartásra kerülnek, továbbá jelentősen nő az üzemeltetés hatékonysága és biztonsága.

Idősek otthona kialakítása (XXI. Jahn Ferenc Dél-pesti Kórház és Rendelőintézet csepeli telephely)      
	Tervezett előirányzat:
Összköltség:
Megvalósítás:
Besorolás:
	471.000
471.000
2013.
önkéntes

	ezer Ft
ezer Ft
év



   A fejlesztésben, 100 fő, fokozottan ápolásra szoruló idősek ellátására alkalmas létesítmény kialakítását tervezzük, a működő kórház területén, meglévő épület átalakításával, felújításával.

Szociális bolt kialakítása
	Tervezett előirányzat:
Összköltség:
Megvalósítás:
Besorolás:
	3.055
3.055
2013.
önkéntes
	ezer Ft
ezer Ft
év




Hivatali beruházás. A szociális intézményekben létrehozott alkotások, termékek, valamint a Magyar Képzőművészeti Egyetemmel megkötésre kerülő Együttműködési Megállapodás alapján a képzésben résztvevők által létrehozott alkotások bemutatására, és értékesítésére szolgáló helyiség kialakításának egyszeri beruházási ráfordításai. A feladat a 2013. évben megvalósul.
Veres Pálné Gimnázium szomszédos épületben lévő helyiségek kiváltása
	Tervezett előirányzat:
Összköltség:
Megvalósítás:
Besorolás:
	65.000
65.000
2013.
önkéntes

	ezer Ft
ezer Ft
év



A Veres Pálné Gimnázium feladat-ellátását szolgáló ingatlan a Fővárosi Önkormányzat és a Veres Projekt 2007. Kft osztatlan közös tulajdonában áll, mely tulajdont használati megállapodás alapján használnak a tulajdonostársak. A gimnázium az osztatlan közös tulajdon létrejötte előtti állapotnak megfelelően a tulajdonostárs ingatlanrészében használ 297 m2 területű helyiségcsoportot oktatási célra. Ezen helyiségek kiváltása az osztatlan közös megszüntetéséhez szükséges, melyre vonatkozóan több éve folyik egyeztetés a tulajdonostárssal. Amennyiben az egyeztetések továbbra is sikertelenek maradnak, és a tulajdonostárs bírósági úton kényszeríti ki az osztatlan közös tulajdon megszüntetését, úgy a főépületben a kiváltandó helyiségek pótlását belső átalakítással szükséges kell valósítani.
FÁNK, közmű rekonstrukció 
	Tervezett előirányzat:
Összköltség:
Megvalósítás:
Besorolás:
	229.000
500.000
2013-2015
önkéntes
	ezer Ft
ezer Ft
év



FÁNK közmű rekonstrukció megnevezésű feladat- illetve a táblázatos formában megküldött „gazdasági zóna rekonstrukció beruházások” feladatokkal kapcsolatban a szemle során megállapítható, hogy a 2013 évre tervezett szolgálati épület rekonstrukciója, az 1422 m2 külső vakolat felújítása, hőszigetelésének javítása, a régi nyílászárók hőszigetelő üvegezésűre való átalakítása ( a műemlék épületeknél alkalmazható külső szárny eredeti megtartása és a belső szárny hőszigetelő üvegezése )támogatható feladat. A századforduló tájékán épült egykori szolgálati lakásokat magába foglaló külső függőfolyosós, részben favázas műemlék épületben jelenleg a vezetői irodákat, gazdasági stb. irodákat, egyéb üzemen kívüli helyiségeket találtunk. Az épület padlásfödéme, tetőszerkezet, héjalása szintén rossz állapotú, felújítása indokolt. Mivel az épület a jelenlegi Vidámpark szomszédságában van –ennek megszüntetése és a területnek az Állatkerthez való csatolása esetén a gazdasági zóna funkciója, a tárgyi épület és környezetében lévő régi műhely stb. további feladatainak meghatározása az épület felújításának kérdését döntően befolyásolhatja. A döntés után javasolható az épület külső felújítása a műemléki szempontok betartásával. A felújítás során természetesen belső elektromos és fűtési rendszer felújítás is indokolt a közműhálózat korszerűsítésével együtt.  Az elektromos hálózat korszerűsítés műszaki tartalmában jelölt, Kútházi és Széchenyi trafó ismereteink szerint áramszolgáltatói tulajdonban van. Annak cseréje az áramszolgáltatót terheli. A csere szükségességét az Intézmény az ELMŰ-től kérheti a jelentős számú üzemzavarra való tekintettel, de a kérés jogosságát az áramszolgáltató állapítja meg. Jogos igény esetén a javítást vagy cserét az áramszolgáltató saját hatáskörben, saját forrásokból el is végzi.
Hasonló képen történik ez az elektromos betáp kábel vonatkozásában is, ezért az ezekre a javításokra megigényelt összegeket, nem tartjuk jogosnak. 
Fenti okokból a 2013 évre kért 229 millió Ft-ból,  kb. 200 millió Ft-ot érzünk jogosnak, mely a tervezési feladatokat is magába foglalóan értendő. A 2015 évre tervezett tetőtér beépítés a szükséges funkció megállapítása után lenne célszerű.  A függőfolyosó „függönyfalas módon történő beépítése a műemlék épületen nem javasolható.
ISMAC Új kazánház kialakítása (KEOP pályázat önrész)
	Tervezett előirányzat:
Összköltség:
Megvalósítás:
Besorolás:
	28.500
28.500
2013.
önkéntes

	ezer Ft
ezer Ft
év



Az intézmény az EU-s energetikai pályázaton (KEOP) kíván indulni. A támogatási összeg a pályázat 15%-os önerő összegét tartalmazza. A kazánház az elavult, az épülettől messze fekvő kazánház kiváltását szolgálná. A beruházás üzembe helyezése után a működési költségek csökkenése várható. A beruházás összköltsége 28.500 eFt,, saját forrás (önerő) 4.275 eFt.
BSE ingatlan tulajdoni hányad megváltása
	Tervezett előirányzat:
Összköltség:
Megvalósítás:
Besorolás:
	365.274
365.274
2013.
önkéntes

	ezer Ft
ezer Ft
év



A BSE tulajdoni hányad megváltásáról a Fővárosi Közgyűlés 2012. december 12-i ülésén 2752/2012.(12.12.) Főv. Kgy. számú határozatával döntött, hogy a Fővárosi Önkormányzat Bp. XII. ker., 6835/17 hrsz.-ú ingatlanban a Budapest Sport Egyesülettel fennálló közös tulajdont meg kívánja szüntetni a BSE tulajdoni hányadának 365.274.303 Ft vételár ellenében történő megváltásával. A feladatra biztosított összeg a vételárat tartalmazza.
Cet üveghéj
	Tervezett előirányzat:
Összköltség:
Megvalósítás:
Besorolás:
	762.000
762.000
2013.
önkéntes
	ezer Ft
ezer Ft
év




Az épület üveghéj szerkezete sok helyen repedezett és beázik, ennek következtében a tartószerkezet korrodálódik, mely balesetveszélyes helyzetet idézhet elő. Emiatt a fenntartási és működési költségek is magasak.  A projekt célja, hogy a novemberi nyitásra a csapadékvíz szakszerű elvezetése megoldásra kerüljön és a fenti hiányosságok kiküszöbölésre kerüljenek valamint az épület gazdaságosan üzemeltethető legyen.
Közraktárak épületegyüttes (CET) tartalék
	Tervezett előirányzat:
Összköltség:
Megvalósítás:
Besorolása:
	254.000
254..000
2013.
önkéntes
	ezer Ft
ezer Ft
év




A CET projekt befejezésével, használatba vételével kapcsolatosan szükséges munkák, az üveghéj szerkezet javításával kapcsolatos feladatok, valamint az épület környezetének rendezésével kapcsolatban előre nem látható kiadások fedezete.
C/I./2. 911702 Vagyongazdálkodás ingatlanvásárlási céltartaléka
2013. évi eredeti előirányzat		150 000 e Ft
A címen tervezett 150.000 ezer Ft támogatási keret az ingatlanok megszerzéséhez/megvásárlásához, illetve elővásárlási jog gyakorlásához biztosít fedezetet.

C/I./5. 919201 EU-s finanszírozás kockázati tartaléka
2013. évi eredeti előirányzat		1 500 000 e Ft
A címen tervezett 1.500.000 ezer Ft előirányzat az EU-s támogatások késedelmes beérkezésére, esetleges elmaradására, valamint az uniós társfinanszírozással tervezett fejlesztések biztonságos lezárására biztosít fedezetet, különös tekintettel a BKSZT és kapcsolódó létesítményei fejlesztés kockázataira.

